Diari Oficial de la Generalitat Valenciana


Sumari del DOGV 3757, del 25-05-2000 (2000/3853)

RESOLUCIÓ de 4 de maig de 2000, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques afectades per l'execució dels projectes d'instal·lacions Xarxa de Chilches-Soneja-Segorbe (Eixida CS-2). Província de Castelló, i la seua Addenda 1. Expedient d'expropiació JUEXPR/2000/2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/3853


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 4 de maig de 2000, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques afectades per l'execució dels projectes d'instal·lacions Xarxa de Chilches-Soneja-Segorbe (Eixida CS-2). Província de Castelló, i la seua Addenda 1. Expedient d'expropiació JUEXPR/2000/2. [2000/X3853]
  
Mitjançant Resolució d'aquest Servei Territorial d'Indústria i Energia, de 24 de gener de 2000, s'ha autoritzat l'execució de les instal·lacions corresponents als projectes Xarxa de Chilches-Soneja-Segorbe (Eixida CS-2), i la seua Addenda 1. Declarada la utilitat pública i la urgent ocupació de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient d'expropiació.
  
En virtut d'això, aquest servei territorial, tot complint el que s'ha disposat en l'article 52 de la Llei d'Expropiació Forçosa, de 16 de desembre de 1954, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix l'esmentat article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar, a càrrec seu, dels seus perits i un notari, si ho consideren oportú.
  
Els alçaments d'actes tindran lloc als següents llocs i en les següents dates:
  
- Ajuntament de la Llosa (pl. d'Espanya, 14). Dia 9 de juny de 2000, a partir de les 13.30 hores.
  
- Ajuntament de Chilches (pl. d'Espanya, 5). Dia 9 de juny de 2000, a partir de les 12.30 hores.
  
- Ajuntament de la Vall d'Uixó (c/ Sanchís Tarazona, 1). Dia 9 de juny de 2000, a partir de les 9 hores.
  
- Ajuntament de Sot de Ferrer (pl. d'Espanya, 1). Dia 8 de juny de 2000, a partir de les 11.30 hores.
  
- Ajuntament de Segorbe (pl. de l'Aigua Neta, 2). Dia 7 de juny de 2000.
  
- Ajuntament de Soneja (c/ Major, 2). Dia 8 de juny de 2000, a partir de les 9 hores.
  
- Ajuntament de Geldo (pl. Antonio Ferriz Díaz, s/n). Dia 8 de juny de 2000, a partir de les 13.30 hores.
  
L'ordre d'alçament d'actes es comunicarà a cada interessat mitjançant l'oportuna cèdula de citació, i la relació de titulars convocats figurarà als taulers d'edictes dels ajuntaments assenyalats i en l'annex.
  
S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució en els casos de titular desconegut, amb domicili ignorat, o en aquells en què, tot i haver-se intentat la notificació, no s'hi haguera pogut efectuar.
  
En l'expedient d'expropiació, Gas Natural SDG, SA, assumirà la condició de beneficiària.